Szombattól már élesben árulják majd a sört és a hamburgert egyes balatoni vonalakon.

Olvasónk szerint pénteken munkaidő után 40 ember várt arra, hogy a Monor felé közlekedő 2786-os számú vonattal hazaérjenek. A vonat 17.38-kor indult volna, de a kijelző szerint tíz perces késéssel indult, így olvasónk 17.50-kor még felpattant rá. A vonat azonban csak 18.20-kor mozdult meg.

A megkönnyebbülés azonban gyorsan átváltott megdöbbenéssé, mert kb egy kilométerrel arrébb a vonat megállt, és nem mozdult tovább. Az utasok a kánikulában egy idő után keresni kezdték a kalauzt, hogy megkérdezzék az állás okáról,

de a vonaton nem találtak jegyvizsgálót, sőt a vonat vezetője is eltűnt írja olvasónk.

Ezután felhívták az információt, amely azt közölte velük, hogy nem lehetnek a vonaton utasok, mivel ilyen vonat sincs, azt kiállították a forgalomból. Bár olvasónk szerint a diszpécser megígérte, hogy küld hozzájuk egy biztonsági őrt, aki visszakíséri őket az állomásra, az utasok elindultak vissza gyalog, de az meg veszélyes volt a sínek között, másfelé pedig nem tudtak haladni.

Levélben rákérdeztünk az ügyre a MÁV-nál, amint válaszolnak, megjelentetjük azt is.